
Quamquam praeclara multa omnique laude cumu- 
lata cum pristino tempore tum nostra memoria de 
Ovidii. carminibus disputata sunt, tamen non pauca 
restant, quibus accurate pervestigandis haud exiguos \ 
fructus percipiamus, Elucet enim, quo maiore iucun- 
ditate carmina poetae et venustate elegantissimi et 
perspicuitate suavissimi animos hominum, qui taKum l 
tenebantur artium ariiore, perraulcebantj eo magis in- 
terdum singulorum virorum opiniones pro verbis poetae 
venditatas esse. Qua re cum in omnibus libris manu 
scriptisj qui numero permulti sunt, interpolationes latis- 
sime propagatae essent, nec invenirentur, qui sincera 
servarent poetae verba, nostro demum saeculo Ru- 
dolphus Merkelius, vir de emendandis explicandisque 
poetae vcrbis post egregiam Nicolai Heinsii operam 
omnium optime meritus libris admodum prospera cura 
collatis examinatis firma ut ita dicam rei criticae posuit ' 
fundamenta. Atque in eis quidem, quae Merkelius 
de libronim cognatione pretioque docuit, etiam hodie ' 
in universum acquiescendum est ]^ nisi quod Alexandro 
Riesio assentiendum puto, qiii codicemMetamorphoseon ^ 
Laurentianum ,L^ non ab eodem antiquiore exemplo 
descriptum esse contendit, imde codex Marcianus ,M' 
originem duxit, id quod Merkelius statuerat, sed aliquot 
gradibus ab illo codice, communi librorum M et L * 
origine, distare. Neque facere possum, quin hoc vel 

amplificandiim crediderim: mihi enim ex continua 
singulorum librorum, quoad scripturae eorum editioni- 
bus Metamorphoseon continentur, collatione id satis 
dilucide effici videbatur, codicem L non modo non 
( uno cum codice M ordine habendum esse, immo pretio 
j propius accedere ad reliquos libros ^sr'^ quam ad librum 
M. Quos libros S^ singulos, quamquam omnes pretio 
superat et aliquo post se intervallo relinquit, tamen, 
ubi liber M deficit, vel ubi, quid exhibeat, erasis vel 
evanidis litteris incertum est, in libro L solo res cri- /V\ 
tica vix usquam niti debet, sed acriter pei^vestigandum 
est, maiorne reliquorum codicum pars aptiorem sup- 
1 peditet scripturam. Nam ut iam Merkelius dixit, 
liber L ab homine videtur esse confectus, cuius multo 
magis interfuit, ut videretur reddidisse, quod poeta 
scripsit, quam ut vere redderet, quique ideo a nullo 
interpolationis genere abhorrebat, Ex altera parte 
scripturae librorum ^ permultae nullam relinquunt 
dubitationem, quin emanaverint ex libro quodam et 
vetustate et fide satis excellenti. Qua de re etiam 
liinc spreta nonnunquam libri L scriptura vera lectio 
elicienda est atque saepius quidem, quam adhuc factum 
est. — De Fastorum codicibus accuratissime disseruit 
H. Peter (Programm Meissen 1877.) — Animadvertere 
mihi visus eram, nostrae aetatis editores Nicolai Heinsii 
cum plerumque inggniosas tum haud raro praepro- 
peras coniecturas nondum omnibus locis, ubi sine iusta 
causa scripturae optimorum librorum praelatae erant, 
eiecisse. E contrario autem eosdem viros doctos re- 
ducendarum optimi cuiusque libri lectionum studio 
ductos ex illis praestantissimis libris, quippe qui et 
ipsi ab interpolationibus minime alieni, hic illic falsa 

recepisse, Quod quotiescunque ex usu poetae colligi 
posse existimabam , ad scripturas librorum S perqui- 
rendas converssu inde genuinam lectionem depromere 
conatus sum, 

Ceterum cum iam prope absolvissem hanc com- 
mentationem, in lucem prodiit nova Rudolphi Merkelii 
horum carminum editio, in qua de numero versuum, 
quos mutandos proposueram, alios ita correctos inveni, 
ut mihi ipsi verum erat visum, alios uncis inclusos 
(Met. 11,701; V, 216; VI, 611; XI, 697; XIV, 735; — 
VI, 294; VII, 8; XV, 503.), de quibus disputare 
supersedeo. 

lam vero ad quaestiones criticas ipsas acce- 
damus« 

Met. I. 403—406. 

,Mox, ubi creveranti naturaque mitior illis 
contigit, ut quaedam, sic non manifesta, videri 
forma potest hominis, sed uti de marmore coepto, 
non exacta satis rudibusque simillima signis/ 

M, ,cept. .' m. ,coepta', quod etiam L. g, habent, unus 
,coeptoS quod qua de re Heinsius praestare arbitratus sit, 
nescio nec intellego. Nam ipse non exposuit, nec in Ovidii 
scriptis de marmore vel lapidibus coeptis usquam sermo est, 
Verum videas v. 425 sqq. : ^Plurima cultores versis ani- 
malia glebis Inveniunt et in his quaedam modo coepta . . .' 
et quae sequuntur. Merkelius nunc habet: „8ed uti est de 
marmore coeptis", quam coniecturam ut commendet, haec verba 
facit: „,est* sine libris inserui eo loco, quo est in versu XIII, 
135. poterat abesse hoc loco, si ut in illo vel III, 178, XV, 170, 
nudum praedicatum esset: sed iunctum est dativo possessivo 
,signi8' ; ab adiectivo ,simillima' non hic, sed ,rudibu8' pendet. 
Quam ob rem rasuram in M. ,cept . .' non supplevi scriptura 
aliorum librorum, quam manus secunda in illum intulit, eraso 
scilicet, quod leviori opera corrigi non potest." Equidem verbum 
,est' minime desidero, si legimus ad fidem m. L. g, : „ut quae- 
„dam sic non manifesta videri forma potest hominis, sed uti de 
„marmore coepta, non exacta satis rudibusque simillima signis." 
Hanc igitur habemus structuram: Ut quaedam hominis forma 
videri potest sic (-tamen) non manifesta, sed uti de marmore 
coepta, non satis exacta rudibusque signis simillima. 

Mihi haec structura, in qua, quid iure reprehendatur, non 
video, cum perspicua simplicitate tum librorum fide haud sper- 
nenda praestautior videtur, quam quae Merkelio placet. 

Met. II, 178 — 180. 

,nt vero summo despexit ab aethere terras 
infelix Phaeton penitus penitusque iacentes, 
palluit et subito genua intremuere timore/ 

M. jpatentes', L. ^iacentes^ g. partim ,patente8' partim 
,iacente8'« ,Patente8' propter librorum auctoritatem, sententiam, 
poetae usum praeferendum est. cf. VI, 218: ,planus eratlateque 
patens prope moenia campus'. III, 112 sq. : ,cetera pauUatim 
placidoque educta tenore tota patent'. Fast. III, 589: ,inque 
patens aequor frustra pugnante magistro fertur'. E contrario 
verbum iacendi in his carminibus neque cum adverbiis, veluti 
,late', ,paullatim', ,penitus' coniungitur, neque loco, de quo agi- 
mus, tam apte dicitur, quam verbum patendi. Etenim non 
eadem est rerum condicio Met. I, 338 : ,litora voce replet sub 
utroque iacentia Phoebo" ubi ,iacere' fere idem est, quod sim- 
plex ,esse', Denique mea quidem sententia lectio : ,ut |vero 
summo desqexit ab aethere terras infelix Phaeton penitus 
penitusque patentes, palluit/ multo elegantior et multo magis 
poetica est, quam lectio ,— iacentes', quae, cum verbum ex- 
hibeat satis tritum, interpolationis suspicionem magis movet, 
quam ea, quam defendimus. 

Met. II, 378. 

,Penna latus vestit, tenet os sine acumine rostrum.' 

M. L. ,velat*^ g. partim ,velat' partim ,vestit'. ,Velat' 
restituendum esse, inde apparet, quod Ovidio apud verba ,pennae^ 
,plumae' similia consuetum est. Cf. IV, 45 : ,squami8 velantibus 
artus.'; VII, 468 : ,nigris velata monedulapennis.'; VIII, 253 : ,illum 
in medio velavit aere pennis.'; X, 699 : ,fulvae iubae coUa velant.* ; 
XIV, 97: ,tota velatos corpora villo.'; XV, 357: ,qui soleant 
levibus velari corpora plumis/ 

Contra ea verbum vestiendi in describenda re simili nus- 
quam reperitur. 



Met. II. 819. 

,Caelatasqae fores v^irga patefeciU 

M. ,caelesti*, L. ,caelatas', g. partim ,caelesti' partim 
caelatas' ,Caelesti' genuinura videtur; bene enim intellegitur, 
deum caelesti virga hominum superbiam frangere. Ceterum 
virga deorum solet cum epitheto iungi. Cf. I, 716: ,virga me- 
dicata', I^ 671 : ,virga somnifera', XIV, 413 ,virga venenata', 
Fast. V, 447: ,virga potens*; aliis locis alia habes epitheta, 

De vocabulo autem ,caelestis' simili modo adhibito videas 
Met. IV, 252: ,caelesti nectare imbutum corpus' (a Phoebo). 
Ex Ponto IV, 11,3: ,vulnera caelesti cuspide facta* ; Her. XV, 
173: jCaelestis sagitta'. ,Caelatas' perfacile ex huius libri versu, 
5 sq. autVIII, 702 nasci potuit, quibus locis aptius videtur. 
Accedit, quod sententia ita comparata est, ut potius virgae 
dei, quam istius ianuae descriptionem expectemus. 

Met. III, 640-643. 

,Dextera Naxos erat: dextra mihi lintea danti 
,quid facis, o demens? qois te furor — ?' inquit Opheltes, 
pro se quisque ,tenet? laevam petel^ maxima nuta 
pars mihi significat, pars, quid velit, ore susurrat^ 

M. nonnullique alii habent: ,pro se quisque timet', L, et 
multi alii: per se quisque timet', duo , — tenet'. Merkelius 
olim scripsit: ,quis te furor' inquit, ,Acoete', pro se quisque 
jtenet? laevam pete!'; nunc scribit: ,quis te furor — ?' inquit 
Opheltes, versum 642 autem tamquam spurium uncis includit. 
Ad sententiam suam comprobandam dicit : „olim inquit , Acoete' de- 
deram, quod sub rasura M. latere visum. est id satis veri simile ; 
sed tamen ,ofeltes', quod nunc habet, est a manu prima, ac 
putaverim in archetypo antiquitus fuisse supra adscripto ,acoete' 
et adiecto aliqui versu proximo spurio, quo pro subiecto enun- 
ciati ,quisque' inducitur; ,tenet^ ad supplendam aposiopesin 
scriptum fuisse videtur, habent tamen ,timet' M.L.E«atque ea 
causa fuit, cui* scriptum ,acoete' in M. deleretur, cuius scribam 
intellectui prospicere videas VII, 7B6. X, 653, 697. XII, 70. 
interpolator ,nutu' addidit, quia ignorabat, ,significare^ id ipsum 
esse, nutu et signis loqui, utlexica; docent; ,maxima' etipsum 

imperitam manum prodit nec post ,laevam pete' omnium locum 
habet/ — Cui equidem non assentior. ,Tenet' in duobus codi- 
cibus corrupte pro ,timet' scriptum esse, non inauditum est. 
Neque ceterae causae, quas afifert Merkelius, stare possunt. 
^ Nam in locutione ,nutu significat' minime abundat vox 

nutu', qua modus significandi exprimitur aeque atque verbis 
,per gestum'. Trist. V, 10, 36: ,per gestum res est signifi-^ 
canda mihi' Caes. b, civ, I. 86: ,voce et manibus significare/ 
Denique verba ,pars maxima' suspicione vacant, si legimus 
,pro se quisque timet'. Quod ,pro' in omnibus fere praeter M. 
codicibus in ,per' mutatum est, aliquam movet suspicionem. 
Sed permultis locis in codice M. solo vera lectio servata est 
et commutatio praepositionum ,pro' et ,per' crebro invenitur. 
De locutione ,timere pro aliquo' vide IX, 241 : ,timuere 
dei pro vindice terrae.' Restat ut versum 642 universum bonae 
sententiae esse comprobem. Negari non potest, eum salva sen- 
tentia deesse posse. Sed ea de re apte additus est, quia verbis 
,pro se quisque timet! laevam pete!, suspicionem praeveniebat 
poeta, quae oriri debuit in animo dei, cum incertae sententiae 
verba, quid facis o demens ? quis te furor ? . . .' audiret vultusque 
omnium nautarum nutantes minantes in Acoeten videret con- 
versos. Verbis igitur ,pro se quisque timet' simulat Opheltes, 
ea de re omnes nautas nutu signa dare, quod, si Acoetes per- 
geret, gubernaculum in dexteram partem dirigere, pro itinere 
saluteque timerent. 

Met. IV, 537—538. 

,Si tamen in dio quondam concreta profundo 
spuma fui, Graiumque manet mihi nomen ab illa.' 

M. ,in dio' L. m. g. ,in medio'. Scripturam ,in dio' , quae 
mihi mutila videtur, Heinsius elegantiae causa recepit praeser- 
tim quia apud Varronem legitur ,dium mare', illud Homericum, 
et apud Lucretium similia. Heinsius etiam Fast. II, 598 pro 
,Ilia diva' maluit ,Ilia dia' contra librorum fidem. Nos , quid 
Ovidius scripserit, ex solius Ovidii dicendi usu concludimus, 
certe quidem hoc loco. Qui nusquam alibi utitur voce ,diu8'; 
e contrario vocem ,medius' iungere solet cum vocabulis ,pon- 



tu8, fluctus, aqua, aequor, unda, mare' similibus. Quae cum 
ita sint, ad fidem librorum fere omnium ,medio^ restitutum velim. 

Met. V, 198—199. 

,Incursurus erat: tenuit vestigia tellus, 
immotusque silex armataque mansit imago»' 

M. L. et g. exceptis tribus ,silct'; tres ,silex*. Verba 
^immotusque silet armataque mansit imago' de Eryce dicuntur, 
qui modo procacibus verbis superbiens adverso capite Gorgoneo 
obmutuit siletque. ,Silet' igitur restituendum est. Cf. VII, 187: 
,immotaeque silent frondes/ 

Met. VI, 627—630. 

,Mota quidem est genetrix infractaque constitit ira, 
invitique oculi lacrimis maduere coactis. 
Sed simul ex nimia mentem pietate labare 
sensit, ab hoc iterum est ad vultus versa sororis.' 

M, L* ,mortem', g. partim ,mortem* partim ,matrem', par- 
tim ,mentem'. ,Mortem' corruptum videtur aut ex ,mentem' 
aut ex ,matrem', Equidem ,matrem' genuinum puto, quia notio 
matris eflfertur et premitur, quod ex eius repetitione elucet in 
versibus 633 et 640, Conferas exempla iam ab Heinsio ad de- 
fendendam scripturam ,matrem' laudata, ex quibus haec 
Ovidii sunt: VIII, 463: ,pugnant materque sororque'; XII, 30 
,postquam — rex patrem vicit'. Accedit ad commendandam 
hanc lectionem, quod ,matrem' certe elegantius est, quam tritum 
illud ,mentem', quod scripturae ,mortem' quae nihili est, corri- 
gendae facilius adscribi potuit, quam ,matrem', Ceterum iam 
Burmannum eis, quae laudavi aliisque ex aliis scriptoribus 
petitis exemplis scripturam ,matrem' commendavisse video. 

Met. VI, 695 — 696. 

,Ut medius nostris concursibus insonet aether, 
exiliantque cavis elisi nubibus ignes/ 

M. ,insonet', L, ,intonet', g. partim ,intonet', partim ,in- 
sonet' ; Burmannus ,intonet'. Unice vera est scriptura ,intonet', 
quod iam Heinsius vidit. De naturali et principali tonandi 

notione Ovidius verba tonandi et intonandi solet usurpare, nun- 
quam sonandi et insonandi. In poetica autem tonitrus descrip- 
tione vel potius eius originis explicatione verbum intonandi suo 
loco esse, non insonandi, cuivis patet, Conferas XV, 69, sq: 
,quaefulminis esset origo, lupiter an venti discussa nube tonarent.' 

Met. VII, 18—21. 

,Si possem, sanior essem. 
sed gravat invitam nova vis aliudque cupido, 
mens aliud suadet video meliora proboque: 
deteriora sequor/ 

M. tresque alii ,gravat'; L. et ceteri ,trahit% Burmannus 
,trahit'. Facere non possum, quin scripturam ,trahit' scripturae 
,gravat' praeferendam existimem, gravandi significatio enim hoc 
loco aliena est, trahendi aptissima : Hoc aeque evincitur notione 
vocis ,vis*^ atque verbis, quae sequuntur ,deteriora sequor', Con- 
feras de trahendi notione exempla : VIII, 464 : ,duo nomina pec- 
tus trahunt/ Am. III, 10.28 : ,hinc pudor, ex illa parte trahebat 
amor'. Verum de usu verbi gravandi videas Met. IV, 145: ,oculi 
morte gravati', V, 658 : ,gravatus somno*, VIII, 205 : ,unda gra- 
vat pennas', XIII, 812: ,poma gravantia ramos', Trist. V, 11. 30: 
,fortunam meam gravare parce'. Trist. IV, 8. 32 : ,fata gravant 
tempora posteriora'. 

Met. VII, 259^260. 

,Multifidasque faces in fossa sanguinis atra 
tinguit et intinctas geminis accendit in aris.' 

M. L. 5". ,infectas', nonnulli ,intinctas'. Heinsius, ut ederet 
,intinctas', poetae usu commotus est, qui saepe idem verbum 
in eadem sententia variata constructione repetit* Sed verbum 
inficiendi Ovidio in tali re consuetum est ideoque reducendum. 
Quod quamquam nunc a Merkelio receptum video, tamen pauca 
verba exemplaque, quibus eam scripturam bene commendari 
existimavi, non omittenda videntur. Conferas XV, 135 : ,percussa- 
que sanguine cultros inficit' ; XT, 396: ,longos infectum sanguine 
villos'. Accedit, quod, quomodo nata sit scriptura paucorum 
librorum ,intinctas*, facile intellegitur, nimirum ex praecedenti 



verbo ,tmguit* ; id quod non dici potest de scriptura ,infectas', 
quam tuentur libri optimi. 

Met. VII, 469 — 471. 

,At^n Oliaros Didymaeque et Tenos et Andros 
et GyaroB nitidaeque ferax Peparethos olivae 
Gnosiacas iuvere rates.' 

M, L. ,at non^, g. partim ,at nec' vel ,at non', partim ,nec 
non*. Si scribimus ,at non' vel ,at nec', non intellegitur, quare 
inter enumerandas eas civitates, quae Minoi regi promiserant, 
se bello ei adfuturas esse, aliquot civitates enumerentur, quae 
ei auxilium non tulerunt. Quod vel magis mirum est, cum 
nominibus earum civitatum , quae auxilium negaverunt , dictis, 
nuUa causa afferatur, qua ad negandum auxilium inductae sint. 
Aliquot versibus post, cum poeta commemoret, Aeginetas auxi- 
lium negasse, causas, quibus commoti sint, explicitis verbis 
enarrat, id quod in tali rerum condicione cum historici est tum 
poetae, praesertim autem Ovidii, quem a sterili narrationis 
ieiunitate maxime abhorrere, cuivis notum est. De particula 
,nec non' simili modo adhibita videas I, 613; II. 615. 

Met. VII, 530—531. 

jBomqae quater iunctis explevit comibus orbem 
lona, quater plenum tenuata retexuit orbem/ 

M. L. ,plenis', g. partim plenis, partim ,iunctis' , quod ex 
duobus tantum codicibus recepit Gronovius. II, 344 eadem 
fere v^rba leguntur: ,luna quater iunctis explerat cornibus or- \ 
bem^ Quamquam ut Gronovio, ita mihi quoque scriptura ,iunc- 
tis' elegantior videtur, tamen, ut defendam ^plenis' cum OvidiL 
peculiari repetitionis more, tum interpolationis suspicione commo-. * 
veor, qua lectio ,iunctis' haud facile liberabitur. Notissimum 
enim est plurimisque exemplis probari potest fusum illud poetae 
dicendi genus, quo mea quidem sententia vetamur, mutare 
verba: ,dumque quater plenis explerat cornibus orbem'; Cf. I, 
11 : ,nec nova crescendo reparabat cornua Phoebe' ; VII, 179 : 
tresque aberant noctes^ ut cornua tota coirent' efficerent- 
que orbem'. 

Met. VIII. 499—500. 

,Meiis ubi materna est? iibi sunt pia iura parentum 
et quos sustinui bis mensum quinque labores?' 

M. L. nonnullique alii ,pia iura' ; M. manus prima in mar- 
gine et plerique g. ,pia vota'. Heinsius in medium profert Met. 
X, 321: ,di precor et pietas sacrataque iura parentum, hoc 
prohibete nefas!' V, 353: pius ille memorque iuris;' Rem, am, 
495. ,imperii iura.* Addere licet Her. VI, 41: ,conubialia iura', 
Met. XV, 596: /amularia iura', Sed his exemplis veri non 
similius redditur, loco, de quo agimus, legendum esse ^pia iura', 
quam locutionem neque Ovidius habet et ego miram esse puto 
et obsuram. ,Pia iura' explicare conabar leges, quas Ovidius 
quodam loco ,natas non factas' appellat, id est ,leges naturae 
et pietatis'. Sed quantum Ovidii genus dicendi novi inque usum 
notionum legis^ iuris similium apud eum inquisivi, non videtur 
dicere potuisse ,pia iura' pro legibus naturae vel pietatis. E con- 
trario scriptura ,pia vota' admodum commendatur. Etenim 
mater dicens ,mens ubi materna est, ubi sunt pia vota paren- 
tum et quos sustinui bis mensum quinque labores?' reminis 
citur , se saepe preces dis obtulisse , ut filio longam donarent 
vitam, easque preces ,pia vota* apellat. Simili modo iam Bur- 
mannus suo iure scripturam ,pia vota' defendit. De usu locu- 
tionis ,pia vota' conferas Am. JI, 6 43 : ,quid referam timidae 
pro te pia vota puellae?'; Rem. 813: ,postmodo reddetis sacro 
pia vota poetae'; Fast. I, 722: ,ad pia propensos vota rogate 
deos!'; Met. I, 221: ,irridet primo pia vota Lycaon'. 

Met. VIII, 573 — 576. 

,Tum maximaB heros, 
aeqaora prospiciens ocalis sabiecta ,quis' inquit 
,ille locas?' digitoqae ostendit et ,insala nomen 
qaod gerit illa, doce: quamqaam non una videtur.' 

M. L. g. ,gerit' ; nonnulli ,gerat'. Merkelius in priore edi- 
tione scripsit ,gerat', nunc scribit ,et insula nomen quod gerit 
illa, doce: quamquam non una videtur'; videtur igitur verba 
,insula nomen quod gerit illa' tamquam interrogationem indirec- 
tam interpretari in qua modus indicativus admissus sit. Pecu- 



liaris indicativi in interrogationibus usus exempla apud Ovidium 
extant haec. Met. X, 637: quid facit ignorans, amat et non 
sentit amorem. Ad hunc locum Merkelius adnotat: „manifestus 
quantum puto, barbarismus et sine exemplo, graeca structura 
non ultra id genus, quod est supra v. 393 ,ut sibi committat, 
quicquid dolet' usi videntur poetae, sed in iterrogatione coniunc- 
tivos sit ,esset^ reticent, itaque correxeram ,quid factum ig- 
norans' qualia leguntur II, 859. 111,721. IV, 330. V, 520. 573. 
VII, 566. IX, 2. X, 552. 651. XI, 683. XIII, 497. XV, 68. sed 
tametsi in scripturae compendio una tantum littera differt, 
duriuscule id et ipsum visum. delevi in plagulis nec plane ad 
proscribendos versus 636. 637. adducebar." — Heinsius coniecit 
,quidque agat'. Ceterum codices satis multi exhibent ,quod 
facit', quae lectio vera videtur, Pronomen ,quod' cum ,quid' 
etiam X, 372 commutatum est, ubi Ileinsius ad fidem codicis 
luniani perperam edidit ,quod agat, non invenit' pro ,quid 
agat' meliorum librorum. Porro videas Her. X, 86: quis scit 
an haec saevas tigridas insula habet.' quo loco indicativo non 
valde offendimur, quia verba ,quis scit an' pro ,fortasse' dicta 
in formulam abierunt. — Idem dicendum est de Her. XII, 71, 
ubi codices P. g. exhibent ,nescio an', alii ,noscis an' vel 
,nostin' an'; omnes codices habent ,exciderunt' in eodem 
versu, quantum quidem scio. Ibi velim restituatur lectio 
codicis optimi P. (Parisini 8242 saeculi IX) ,nescio an^ 
Legendum igitur censeo: ,nescio an exciderunt mecum loca', 
non ,exciderint', quod Riesius proponit in adiiotatione critica, 
nam indicativus defenditur loco laudato Her. X, 86. Accedit, 
quod lectio ,nescio an' sententiae loci magis respondet, 
quam interrogatio ,noscis an?' ,nostin' an?' vel ,scisne an?', 
quod Riesius scripsit. Ad vim verborum enim Medeae gra- 
viter laesae et- exacerbatae minime accomodatum est, quae- 
rere ex lasone, sciatne, quomod ista loca se habeanl, in quibus 
blandis promissis eam decepit. Eleganter autem dicit Medea, 
fortasse ea lo^a aeque atque se ipsam memoriae lasonis 
excidisse. His igitur locis indicativus in interrogationibus 
admissus est. Eo autem loco, de quo tractando declina- 
vimus res aliter comparata est. Verbis enim, quae legun- 
tur ,quis', inquit, ,ille locus?* ,digitoque ostendit' et ,insula 

nomen quod gerit illa? doce!' vera continetur interrogatio, 
non formalis tantum, ut ita dicam, velut istis locis laudatis: 
,quis scit an haec saevas tigridas insula habet/ et ,nescio an 
exciderunt mecum loca'. Si quis igitur interrogationem ,et 
insula nomen quod gerit illa' indirectam esse censet, debet 
rescribere, quod Merkelius in priore editione ex nonnuUis codi- 
cibus edidit ,gerat' modo coniunctivo. Quod quoniam optimis 
codicibus facere vetamur, interrogationem intellegimus directam, 
scribentes : ,quis' inquit, ille locus ?' digitoque ostendit, ,et insula 
nomen quod gerit illa? doce!' — quod eo magis commendabile 
videtur, quia, qui quaerit, digito ostendit, id quod magis ac- 
commodatum est ad naturam interrogationis directae. 

Met. VIII, 799—802. 

jQuaesitaniqae Famem lapidoso vidit in agro 
imgaibus et raras yellentem dentibus herbas. 
hirtus erat crinis, cava lumina, pallor in ore, 
. labra incana situ, scabrae rubigine fauces.' 

M, L. ,fauces', g. partim ,fauces* partim ,dentes'. Heinsius 
adnotat „De dentibus iam praecesserat, quare assentior pleris- 
que antiquis, in quibus ,scabrae fauces', nisi quod in uno Lan- 
germanni ,scabrae malae*. Libro tamen II, 776 de Invidia: 
,livent rubigine dentes, pectora felle virent' et rubiginosos den- 
tes dixit Mart. lib. V, Epigr. XXVIIII, et apud eundem prae- 
fatione lib. XII : ,municipalium rubigo dentium. Petronio quoque 
cap. CXXIIII : ,scabri rubigine dentes'. Habes et scabros dentes 
apud Suet. Aug. LXVIHI et Marcianum Capellam lib. III 
initio ,scabros dentes vitiliginesque linguarum et sordes', ex 
quibus vulgatam lectionem in hoc Nasonis loco tuebatur noster 
Graevius." De illis verbis ,de dentibus c^^m praecesserat' vide, 
quid exponat contra Gierigius : „ — Nondum enim poeta Famem 
describit, sed eius agrum raras herbas habentem. Et quo iui-e 
Fami raros dentes tribuisset? Dentes enim illa non excutit." 
De dentibus igitur iam locutus erat poeta, sed non ut dentes, 
sed ut consuetudinem vivendi Famis in universum describeret. 
Verba Heinsii igitur ad reiciendam scripturam ,dentes' non va- 
lent. E contrario ,fauces' mihi valde suspectum videtur, Non 
enim verisimile est, hoc loco, quo exterior tantum habitus 

Famis describitur, ea autem, quae non sub oculos subiecta sunt, 
omittuntur, fauces depingi. Atque rubigo, nostrum ,Rost', (cf, 
ex Ponto I, 1.71 : ,roditur ut scabra positum robigine ferrum) 
vel de dentibus .das Stocken* fauces non arrodit neque esse 
potest, nisi in dura materia. Cf. praeter locum ab Heinsio 
laudatum Art. I, 515: ,careant rubigiue dentes'* 

Met. X, 306—310. 

,Gratalor huic terrae, quod abest regionibus illis, 
quae tantum genuere nefas. sit dives amomo, 
cinnamaque costumque suum sudataque ligno 
tura ferat floresque alios Panchsaa tellus, 
dum ferat et murram: tanti nova non fuit arbor.' 

M, L, 5*. ,floresque alios* quattuor ,flores varios'. Riesius 
adnotat, ,alios' corruptum esse, id quod sententia quoque con- 
firmatur. Nam poeta post laudatos Arabiae odores latine non 
potest pergere ,tura ferat floresque alios Panchaia tellus', ni- 
mirum quoniam flores non sunt odores, Graeci quidem voco 
ccXXog ita uti potuerunt, non Latini voce alius. Noque ad de- 
fendendum hunc usum satis valet, quod quidam editores olim 
adnotaverunt interpretantes ,et alioquin flores', quia is vocis 
,alius' usus nuUo exemplo, certe apud Ovidium nuUo, compro- 
batur. Neque stare potest alia interpretatio ,flores, herbas, 
frutices', quoniam odores Arabiae praedicantur. Omnes igitur, 
qui interpretari conati sunt et ipsi, ni foUor, bene senserunt, 
illud ,floresque alios' durissimum esse. Scribere ,aliquos' in 
quod ,alios' saepius corruptum est, hoc loco ineptum videtur. 
Ausim igitur proponere coniecturam .floresque aloes'. Flos 
aloes enim et antiquis et nostris temporibus celeberrimorum 
florum in numero est habitus atque non solum ob amaritu- 
dinem suci, quae antiquis saepe laudata est (,plus aloes, quam 
mellis habet' luv.) neque solum ob utilitatem, qua aloe arabica, 
aloe soccotrina (de Soccotora, insula Arabica), aloe lucida, 
aliae species excellunt, verum etiam propter eximiam rubrorum 
florum pulchritudinem , quae omnibus temporibus admirationi 
fuit, Quae cum ita sint, Ovidius inter alia quae Arabiae do- 
mestica decorique erant, apte aloen nominabat, praesertim cum 
haec terra excelleret non solum odoribus sed etiam floribus. 

Sed tamen veri etiam similior, quam haec mihi alia videtur 
coniectura, dico ,roresque alios'. Videas epistulam quae ab Ovidio 
scripta esse negatur Sapphus ad Phaonem, versum 76 : ,non Ara- 
bum noster rore capillus olet^ ,Arabo rore pro myrrhapositum est, 
ut quidem communiter cxponunt' (Micyllus). Unguenta odoresve 
etiam Tibullus rorem appellat Cf. III, 4.28:, ros Syrius'. 

Met. XI, 56—60. 

56: ,Hic ferus expositum peregrinis anguis harenis 
57: os petit et sparsos stillanti rore capillos. 

(lambit et hymniferos inhiat divellere vultus) 
58: tandem Phoebus adest morsusque inferre parantem 
— 59^ arcet et in lapidem rictus serpentis apertos 
60: congelat et patulos, ut erant, indurat hiatus.^ 

Ad versum 59 Riesius adnotat , se eum delendum putare, 
quae suspicio mihi vera videtur. Versus, qui uncis inclusus 
est, non in omnibus codicibus traditus et iam ab Heinsio eiec- 
tus est. Etiam versus 59 dessriptionem vivacem moleste mora- 
tur neque satis defenditur larga Ovidii in descriptionibus di- 
cendi luxurie. Quae quidem in eo sita est, quod res nimio 
interdum varietatis amplifiandique studio enarrat, ita ut nos non 
raro imaginum, quas nimis accurate depingit, pauUulum tae- 
deat, non vero in eo, quod eandem rem eodem modo repetitis- 
que eisdem notionibus variatis verbis tautum describat. Quae 
cum ita se habeant, versus, quibus idem dictum est, quod eis, 
qui proxime praecedunt, non pauci ab editoribus eiecti aut spu- 
rii declarati sunt. Ut exemplum aflferam, iam ab Heinsio un- 
cis inclusus est versus VIII, 284; Merkelius versum, qui se- 
quitur 286 : e carmine eiecit. Legitur ibi : 

282: — ,misit aprum, quanto maiores herbida tauros 
383 : ,non habet Epirus , sed habent Sicula arva minores. 
384: jSanguine et igni micant oculi, riget horrida cervix, 
385: ,et setae similes rigidis hastilibus horrent, 
386: ^stantque velut vallum, velut alta hastilia setae.' 
Qua causa igitur alter versuum 285 et 296 eiectus et, 
eadem, ut puto, versus XI, 59 expungendus est; nam verba 
nihil addunt rei accuratius describendae ; inimo aliena videntur 
a reliquae orationis munditia. Etiam alibi Rud. Merkelii sen- 

tentia spurium habemus in draconis descriptione versum vel 
duos versus spurios, dico Met. VII, 149 — 152: 

149: , — pervigilem superest sopire draconem,' 
150: ,qui crista linguisque tribus praesignis et uncis 
151: jdentibus horrendus, custos erat arboris aureae/ 
152: jhunc postquam sparsit Lethaei gramine suci...* 
Eadem causa, qua Riesius commotus est, ut versum XI, 59. 
spurium haberet, Merkelius multos nuper versus uncis inclusit 
propter duram scilicet repetitionem, velut III, 400, 401, 415, 
417; VII, 543; IX, 777; X, 282, 288; XI, 714; XII, 83, 84 
alL Ceterum facere non possum, quin confitear, mihi mirum 
videri, quanta in universum multitudo versuum nupcr a Mer- 
kelio proscripta sit. In solis Metamorphoseon libris enim de- 
levit versus triginta tres, obelis instruxit sedecim, uncis in- 
clusit ducentos quadraginta septem versus totos, partes versuum 
sedecim. Haud ignoro, interpoiationes in hoc carmine latissime 
propagatas esse, sed ex altera parte nec video nec a Merkelio 
doceor viam et rationem, quam secutus tantam ut ita dicam 
carminis partem spuriam declnraverit. Equidem enim satis 
multos versus novi, quos eodem iure putem spurios iudicari 
posse, quo eos, quos Merkelius proscripsit; ex eis vero, quos 
uncis inclusit, non paucos defendi posse censeo. 

Met. XI, 510-511. 

,Utque solent sumptis incursu viribus ire 
pectore in arma feri protentaque tela leones.' 

M. et duo alii ,protentaqueS reliqui ,praetentaque.' Uno 
illo loco, quo, quantum vidi, verbum protendendi in Ovidii 
carminibus invenitur, aliam habet notionem, quam quae hoc 
loco apta est. Dico Met. XIV, 191, ubi poeta de Cyclope gen- 
tem Achivam execrante dicit: ,rupibus incursat foedataque 
brachia tabo in mare protendens gentem execratur Achivam.' 
Ibi ,protendens' ab omnibus fere codicibus exhibetur, M. ,pre- 
tendens' videtur habere, sed litterae non clare expressae sunt. 
Atque ibi quidem ,protendens' verum videtur, quia Cyclops 
protentis brachiis desiderium suum indicat, ut, quos execratur, 
manibus possit contingere poenasque de eis sumere: in qua 

rerum condicione verbum protendendi suo loco est. E con- 
trario ad notionem verbi praetendendi semper accedit signifi- 
catio defendendi, id quod vides Met. III, 83 : jinstantiaque ora 
retardat cuspide praetenta. XII, 376: defensatque humeros 
praetentaque sustinet arma'. VIII, 341 : exclamant iuvenes 
praetentaque forti tela tenent dextra', quae exempla iam Hein- 
sium non addita explicatione laudare video, Merkelius nuper 
versus 510—513 uncis inclusit ratione de causis non reddita. 

Met. XII, 184-186. 

,Plura lamen memini: nec quae magis haereat illa 
pectore res nostro est inter bellique domique 
acta tot^ 

M. 5". ,ulla'^ duo ,illa^ ,Illa', quod recepit Heinsius, neque 
ex sententia neque ex praeceptis grammaticis praeferendum 
est, ,Ulla' quod reiecit, poetae in tali verborum structura 
consuetum est. cf. XV, 208 sq. : 

,Fitque valens iuvenis, neque enim robustior aetas 
uUa nec uberior nec quae magis ardeat uUa est.* 
cf. V, 381 sqq.: ,de mille sagittis 

unam seposuit, sed qua nec acutior ulla 
nec minus incerta est, nec quae magis audiat arcum.' 
Heinsius, si desiderabat ablativum comparationis ob eam- 
que causam scripsit ,illa', potius ,quae' in qua, quam ,ulla' in 
,illa' mutare debebat, id quod vides ex loco laudato V, 381 sqq. 
At postulatur eiusmodi ablativus nec Ovidii dicendi genere, id 
quod elucet ex loco altero quem laudavimus XV, 208, nec 
sententia. 

Met. XII,5I0-5II. 

,Dixit. et insani deiectam viribas austri 

forte trabem nactus validum coniecit in hostem.* 



M. ,in8anis*, g, partim ,insanis', partim ,insani'. Quam 
causam mutandae scripturae M. habuerit Heinsius, non intellego. 
Videtur reducenda esse referendaque vox, ,insanis' ad ,viribus' 
cf. XV, 299: ,vis fera ventorum caecis inclusa cavernis'. 

Met. XIII, 370-372. 

,At vos proceres, yigili date praemia vestro, 
proque tot annorum cura, quibus anxius egi, 
hunc titulum meritis pensandum reddite nostrlB.' 

M. ,cura quibus', g. partim ,cura quibus^ partim ^curis 
quos', partim ,curis quas'* ,Agere' nec apud Ovidium nec 
apud alios poetas significat idem quod ,degere', vernacule 
jZeit verbringen'. Ovidius cum hoc verbo obiectum iungere 
solet, nisi quod gerundium absolute adhibet. velut Met. 198 et 
199; XIII, 120; Fast. I, 169; et cum obiecto velut Met. YI,611, 
ubi cum ML. scribendum putabam ,hoc agendum est* pro ,hic 
agendum est', quod nunc Merkelium scribere vidi* Saepe autem 
dicit poeta ,annos agere' velut Met. VIII, 708 ; IV, 48. Trist. V, 
5, 26. Sed scriptura ,curis quas' cum pluribus et melioribus 
codicibus exhibeatur meliusque :id sententiam quadret, praefe- 
renda est. Poeta enim enumeratis Ulixis de re Graecorum 
meritis, haec merita aptissime curas denominat et curarum 
nomine eflfert. Etenim ea merita propria sua natura consilia 
potissimum erant cauta atque provida, quae diu callidus ille 
vir animo volverat. Similis locutionis exempla habes Met. IX, 
107: ,curam pro coniuge agentem'. Trist. V, 7. 38: ,curam fu- 
turi nominis ago', Videas etiam Met. XII, 539: ,oblivia tibi 
acta esse Herculeae laudis.^ I, 349: ,et desolatas agere alta 
silentia terras' Burmannus quoque scripsit ,curas quibus'^ 
laudatis, quae attuli. exemplis Met. IX, 107; Trist. V, 7, 38 
pluribusque ex aliis scriptoribus petitis* Verisimile videtur, 
hoc loco, ut non paucis novissimorum Metamorphoseon libro- 
rum scripturam librorum g. plurimorum lectioni M» praeferen- 
dam esse. 

RAet. XIII, 391-392. 

,Dixit et in pectus tum demum viilnera passum 
qua patuit ferrum, letalem condidit ensem/ 

M. paucique ,qua patuit ferrum', plurimi ,qua patuit ferro' 
Sermo et de Aiace, qui post ignominiosam illam repulsam la- 
tam in gladium se praecipitavit. Letalem igitur, ut poeta 

dicit, condidit ensem, ,qua patuit ferrum.' Ita quidem ex 
libris M. 5'. editum est Sed ferro semper arma significantur 
apud Ovidium quae ad impugnandum et laedendum apta sunt, 
non ad arcendum et defendendum, ut thorax. Burmannus 
scribit ,qua patuit ferro' adiciens explicationem ,id est, qua 
parte vulnus accipere poterat, reliquum enim corpus a vul- 
neribus immune habebat.' Riesius coniecit ,quapatitur ferrum'. 
Ex Riesii coniectura non intellegitur, utrum ferro gladium an 
thoracem significari censeat. Si gladium significari censet, me- 
lius niea sententia scripturam librorum nonnullorum ,qua patuit 
ferro' reponit, quam verbum ,patuit^ omnium librorum mutat 
in ,patitur', quod duri aliquid habet. Hauptius scripturam ,qua 
patuit ferrum' interpretatus est ,soweit das Schwert reichte, 
das ganze Schwert'. Sane verbum patendi locis quibusdam 
verti potest nostro verbo ,reichen' velut I, 241: ,qua terra patet, 
fera regnat Erinys*; XV, 877: ,quaque patet domitis Romana 
potentia terris': sed in tali structura hoc verbo signifi- 
catur non modo extensio in longitudinem, ut ita dicam, 
verum etiam in latitudinem locisque laudatis igitur verbum 
patendi accuratissime vertitur ,sich ausbreiten'. De gladio 
igitur nequaquam dicere potuit Ovidius ,qua patuit ferrum'. 
Itaque iam revertamur ae lectionem g. ,qua patuit ferro', quae 
significat : ,qua ferrum penetrare potuit per thoracis compages' 
vel,|ut Burmannus explicat, ,qua parto pectus vulneris patiens erat^ 
De exemplorum similium copia satis erit afferre unum, quod 
memini V, 654: ,patet mihi pervius aether'. 



Met XIV, 172-173. 

^ ,Quod loquor et spiro caelumque et sidera solis 

respicio, possimne ingratus et immemor esse?^ 

M. nonnullique alii ,sidera solis', reliqui ,lumina solis'. 
Discrepantiam scripturae inde natam esse existimo, quod quis 
verbis ,lumina solis' credidit significari sidera, ob eamque rem 
vocem ,sidera' adscripsit verbis ,lnmina solis'. Ita quidem vox 
,sidera' expellere potuit vocem ,lumina' et nasci potuit scrip- 
tura ,sidera solis', quae nihili est. Sane in Ovidii carminibus 

bis terve voce ,sidus sol significatui*, velut I, 4.24: jaetherioque 
recens exarsit sidere limus'; IX, 286: ydecimum premeretur 
sidere sigmim', sed semper non addito genetivo ,solis' neque 
plurali numero, quo ,sidera' semper stellas significant» E con- 
trario ,lumina solis' locis satis multis reperitur velut I, 135 : 
,ceu lumina solis et auras', I, 767: ,brachia porrexit spectans- 
que ad lumina solis', XIV, 423 sq.: ,totidem redeuntia solis 
lumina viderunt/ 

Met. XIV, 202-204. 

,Mor8 erat ante oculos, minimum tamen illa malorum. 
et iam prensurum iam nunc mea viscera rebar 
in sua mersurum.' 

M". iamnc', omnes fere c.: ^iamiam' lamiam, quod iam 
Heinsio placuit praeferendum esse, ex significatione usuque 
utriusque particulae elucet. laraiam enim idem significat, 
quod iam, sed gravius dicitur ; iamnunc vero de eis rebus usur- 
patur, quae serius expectantur. cf. Her. X, 83: ,iamiam ven- 
turos aut hac aut suspicor illac, qui lanient avido viscera dente, 
lupos.* Met. I, 535 : , — iamiamque tenero sperat', quod ibi 
de cane leporem persequente dictum est. Trist. I, 2. 19 : ,me 
miserum, quanti montes volvuntur aquarum, iamiam tacturos 
sidera summa putos^ Elucet ,iamiam* gravius dici^ quam sim- 
plex ,iam'. De ,iam nunc' conferas Met. XIII, 19 et20, ubi Aias' 
de Ulixe: ,iste tulit pretium iam nunc certaminis huius, quo, 
cum victus erit, mecum certasse feretur/ Her. XVI, 146 sqq : 
,difficilem culpae suspicor esse viam .. iam uunc contundor et 
omnes in nostris oculos vultibus esse reor'. — In versu huius 
libri 823 similem corruptelam esse censeo. M. praebet ,iam', 
g. partim ,iam' partim ,tunc'. Riesius edidit ,tum'; Merkelius 
,iam' atque recte quidem. Particula ,iam' enim hoc loco idem 
valet atque I, 335 sq. : ,inspirare iubet fluctusque et flumina 
signo iam revocare dato. Cf. XV, 871: ,iam opus exegi'. Ver- 
nacule haec vocis ,iam' notio exprimitur particula ,nunmehr*. 
Vis est, ut indicet, iam perfectas esse res quasdam, de quibus 
antea dictum erat. Atque hoc loco XIV, 823 Romulus compo- 
sitis bellis firmataque Romana potentia, secura pace fruens iam 
suo Quiriti iura regia dabat. 

2 

Met XIV, 261-262. 

,Fulchro sedet illa recessu, 
sollemni solio pallamque induta nitentem.' 

M. ,sollemni', plerique g. Burmannus : jSublimis', pauci ,8ublimi^ 

Vox ,solIemni8' ab Ovidio fle sacris deorumque festis tantum 

usurpalur atque apud haec quidem vocabula ,fax, iguis, cantus, 

verba, ara, Circus, festum, caedes, ludi, vox, donum, tus, theatra*. 

De huius loci natura vero, quo describitur Circe^ quae pulchro 

sedet recessu, sublimis solio, conferas VI^ 650: ,ipse sedens 

solio Tereus sublimis avito,* XI, GIO: ,at medio torus est ebeno 

sublimis in atra*, XV, 673: , — media sublimis in aede consti- 

tit'. jSublimi solio', quod scripsit Merkelius, minus verum videtur, 

nam omisso, quod quattuor ablativi cumulantur ,pulchro recessu 

sublimi solio', facilius ,sublimis' in ,sublimi* corrumpi potuit 

quam hoc in illud ; tum poeta vocem ,8ublimis' similes solet ad 

personam referre, id quod ex locis quoque laudatis elucet. 

Met. XV, 396-397. 

,Ilicis in ramis tremulaeque cacumine palmae 
unguibus et puro nidum sibi construit ore.' 

Vulgo ,duro', multi ,puro', tres ,pando'. ,Puro ore* apte 

explicari nequit. ,Pando ore' ad sententiam non quadrat; non 

enim bene Pboenici avi ,pandum os' tribuitur, quod aptissime 

' apro X, 713: ,protinus excussit pando venabula rostro', ubi 

pandum rostrum significat nostrum ,weitge6flfneten* sive ,gah* 

nenden Rachen'. Phonix loco, de quo agitur, tamquam artifex 

cogitatur, qui rostro pro duro ferramento utitur, quo inter alias 

materias construendo nido aptas cinnamum frangit et conterit. 

cf. V. 399. Legendum est igitur ,duro ore' atque in eis codicibus, 

qui exhibent ,puro*, de lenissimo mendo cogitandum est, quo 

I litterae p et d commutatae sunt, Cuivis patet, elegantiae esse 

poeticae minimeque ineptum , rostrum Phoenicis avis in tali re- 

rum condicionc ,durum os' vocare. Contra ea avium rostrum 

in qualibet alia rerum condicione aptius ,purum' vocari potest, 

quam illo tempore, quo materiis variis undique coUatis nidum 

conglutinant. 

Fast. I, 83—84. 

,Colla rudes operum praebent ferienda iuvenci, 
quos aluit campis herba Falisca suis'/ 

R. g. sive A. D. g. Merkelii et Peteri signis ,securi'. V. et 
reliqui ,iuvenci*; tres ,tauri'. Peter in programmate quod in 
prooemio laudavimus, pg. 10 adnotat ad vocem ,securi': „quae 
vox facile desideratur, cum ,iuvenci' vix deesse possit.'' Conferas 
ex Ponto IV, 4.31: ,colla boves niveos certae praebere securi' 
Codicis R. scriptura mihi servanda videtur. Substantivum enim 
velut ,boves' vel ,iuvenci^ non desideratur ; immo poetae, quamvis 
non sit ieiunus nec in verbis parcus. proprium videtur, pro no- 
mine hostiae dicere, qualis sit. Minus meo arbitrio placeret, legere 
etiam nomen hostiae. Ad haec per se patuit, quales essent hostiae 
lovi offerendae, notumque fuit, agros Faliscos abundare pecore 
bubulo. cf. Plin. h. n. 11,230: ,in Falisco omnis aqua pota can- 
didos boves facit'. Ex altera parte negari non potest, etiam 
vocem jSecuri' sententiae necessariam non esse. Sed defenditur 
cum maiore codicum auctoritate, tum eo, quod ,iuvenci' multo 
facilius voci ,securi' adscribi potuit, ut substantivum compara- 
retur, ad quod referretur sententia versus 84, quam ,securi', 
quod vix quisquam adscripsit nisi forte ex versu illo Ex 
PontoIV,4 31. 

Fast. I, 147-148. 

,Sumpsi animum gratesque deo non territus egi, 
verbaque sum spectans pauca locutus humum.* 

Libri habent ,pauca' quod Riesius corruptum esse adnotat, 
suspicatus ,larga' seu ,tarda'. Clare patet scripturam librorum 
repugnare cum rerum in universum condicioni tum versui 161 
,quaesieram multis' et reliqua. Respiciens igitur ad versum 145 
sq. : ,dixerat et voltu, si plura requirere vellem, difficilem mihi 
se non fore, pactus erat'; scribendum propono ,plura', quod 
leni duarum litteraium mutatione in ,pauca' corrumpi potuit. 
Peter adnotat ad hunc versum: „,Pauca' ist so formelhaft ge- 
worden, dass von derselben Rede 0. v. 161 sagen konnte : ,quae- 
sieram multis.*" Si qua omnino fuit formula, haec post senten- 
tiam versus 147: ,sumpsi animum gratesque deo non territus 
egi' non suo loco videtur esse. Nam sumit poeta animum coUi- 

gitque mentem, ut plura quaerere audeat ex deo^ rarissima 
scilicet occasione oblata ; plura inquam, quae ei et ignota erant 
dubiaque et cognitione maxime digna. Qua in rerum condicione, 
cum deus difficilem se non fore poUicitus esset, si plura requi- 
rere vellet, verbum ,pauca' satis mirum esset. 

Fasl. I, 307-308. 

,Sic petitor caelum; non ut ferat Ossam Olympas, 
imaque Peliacus sidera tangat apex.' 

R. ,imaque*, reliqui ,summaque', Merkelius coniecit ,ipsa- 
que'; mihi ,summaque' restituendum videtur. In R. fortasse 
tres primae versus litterae erasae erant de tertia littera ,m' vero 
ultima lineola mansisse videtur ; ita ut restet ,. . . imaque'. Vi- 
deas poetae dicendi consuetudinem. De Gigantis sermo est etiam 
in Fast. V, 39, ubi legitur: ,extruore hi montes ad sidera summa 
parabant'. Cf. Fast. III, 34 : contigeratque sua sidera summa 
coma*. Trist. I, 2. 20 : .iamiam tacturos sidera summa putes'. 

Ceterum Peter quoquc scripsit ,summa' adnotatque: „,summa- 
que Peliacus' nach der Mehrzahl der Handschriften ; ,ipsaque 
Pel.' Merkel, wie es scheint nach eigener von der Lesart des 
Petavianus ^imaque Pel.* ausgehender Coniectur." 

Fasl. I, 351 — 352. 

,Nam sata vere novo teneris lactentia sucis 
eruta saetigerae comperit ore suis.' 

R. 5*. sive A. D. T. V. g, (quid habeat U, non constat) Mer- 
kelii et Peteri signis: ,sulcis, ; alii g. (B.L. g. Peter): ,sucis'; 
R. ,latencia'. (cf Merkel, fasti. Reimer 1841, Riese, fasti Tauch- 
nitz 1874; Peter, Progr. Meissen 1877 pg. 16. Riese in Bursian. 
annal. 1877 U, 3. pg. 24. 25.) Scribendum existimo ad fidem 
codicis R: ,nam sata vere novo teneris latentia sulcis eruta 
saetigerae comperit ore suis.' Teneri sulci nostrum ,lockere 
Furchen* dici potest ut Am. II, 16. 6: ,viret in tenero fertilis 
herba solo'. Epitheton ,tener' referendum est ad mollem so- 
lutamque in recentibus sulcis terrae naturam. Ovidius loco 
allato patriae suae Sulmonis solum laudans tenerum eum 
appellat vel ibidem versu 8 ,rarum agrum^, quod idem est. 

Addi potest, quod restituta scriptura R. apta oppositio verbo- 
rum ,latentia' et ^eruta' efficitur. Porro verba latendi et sulci 
in hac re desribenda poetae placebant. Cf. Trist. III, 12»llsq.: 
jherbaque quae latuit Cerealibus obruta sulcis, excitat e tepida 
molle cacumen humo'. Cf Fast. III, 239 sq. : ,quaeque diu 
latuit nunc se, qua tollat in auras fertilis occultas invenit 
herba vias'. Accedit insuper, quod Ovidius verbo lactendi non 
utitur ea significatione, qua opus est loco, de quo agitur. 
Videas Met. XV, 199 sqq: 

^quid, non in species succedere quattuor annum 

adspicis, aetatis peragentem imitamina nostrae ? 

nam tener et lactens puerique simillimus aevo 

vere novo est' et quae sequuntur. 

Habes hic quidem significationem verbi lactendi non valde 
dissimilem loci, de quo agimus Sed non de segete similibus 
sermo est, sed de anno, neque praetermittendum videtur, haec 
verba in comparatioue cum hominis aetatibus usurpata esse. 
Metaphorice igitur usurpatum est verbum lactendi, non pro- 
prie velut de sucis istis. Alibi Ovidius de herba, segete simi- 
libus nunquam usus est verbo lactendi, quod semper servat 
notionem de ipsa lacte natam. Dicit igitur lactentes agnas, 
catulos, foetus cervae^ vitulos, porcam, lactentia ubera. Quod 
Peter in sua Fastorum editione pg. 50 laudat Verg. Georg. 
I, 3. 15: /rumenta hictentia': de frugibus frumenti, non dete- 
nero segete ibi sermo est. Frumenta lactentia igitur illo loco 
vertenda sunt ,milchige Getreidekorner'. Lactentia viscera idem 
est Fast. VI, 137, quod lactentium viscera; ibi unus codex 
mendose tradidit ,latentia^ 

Fast. II, 857 — 858. 

,Iamque duae restant noctes de mense secando, 
Marsque citos iunctis curribus urget equos.' 

R. ,cito' 5*. ,citis* vel ,citus' vel ,cito'. Eidem codices, qui 
habent ,citis', praebent ,iunctos', reliqui ,iunctis'. Riesius ad- 
notat „puto ,citis iunctos*^", cui assentior. Neque enim ver- 
borum iunctura ,iunctis curribus' vel omnino ^iungere currus* 
Ovidii est, neque Peteri interpretatio verbi jiunctis' „bespannt" 

offensionem videtur tollere. Ovidius semper dicit ,equos iun- 
gere', nunquam ,currus iungere'. Cf. Fast. IV, 497, 180. Met. 
II, 118. Art III, 180^ 634. Currus alibi nominantur ,profugi' 
vel ,volucres*, axes et rotae ,citae'. Cf. Met. II, 75. XV, 506. 
Trist, III, 8. 16. Ibid. 190. 

Fast III, 294. 

,Atque ita, qua possint, erudit, arte capi^ 

R. V. ,edidit' g. ,edidit' vel ,tradidit'; alii ,erudit', Mer- 
kelius in editione anni liuius saeculi quadragesimi primi scrip- 
sit ,edidit', nunc scribit ,erudit'. ,Edidit' ferri posse eo evin- 
citur, quod verbum edendi cum tali significatione ac structura 
etiam alibi in Ovidii carminibus invenitur. Cf. Met. III, 635 : 
,ede, quos contingere portus velis', XIII, 756 sq. : ,nec si quae- 
sieris, odium Cyclopis amorne Acidis in nobis fuerit praestan- 
tior, edam'. 

Fast. IV, 435 - 436. 

,Haec implet lento caiathos e vimine nexos, 
Haec gremiom, laxos degravat illa sinus., 

Vulgo ,nexos', fragmentum llfeldense antiquissimum fideque 
eximium cum multis aliis ,textos'. R. hoc loco corruptus est, 
habet pro ,e vimine' ,cuimmineS Calathi e vimine texuntur, nou 
nectuntur. Sane similis est, sed non prorsus idem usus ver- 
borum nectendi et texendi. Cf. Am. I, 14. 8 : ,cum (aranea) 
leve deserta sub trabe nectit opus^ Verto : ,wenn sie ihr leich- 
tes Werk unter dem verlassenen Gebalke ankniipft'. Cf. Fast. 
1, 157 sq. : ,ignotaque prodit hirundo et luteum celsa sub trabe 
figit opus'. Cf, Art, II, 45 sq. : ,remigium volucrum disponit 
in ordine pinnas, et leve per lini vincula nectit opus'. Cf, Fast. 
V, 219: , — accedunt Charites nectuntque coronas'. Non in- 
venies in Ovidii scriptis locum, quo similior sit notio nectendi 
notioni texendi. De qua conferas Fast. VI, 262: ,textus vimine 
lento paries', Met. II, 554: ,texta de vimine cista'. His utrius- 
que generis locis laudatis verisimile est, legendum esse Fast. 
IV, 435 ,textos'. Texendi verbum etiam Am. II, 9. 18 corrup- 
tum est, ubi legitur vulgo : ,Roma nisi immensum vires movisset 

in orbem, stramineis esset nunc quoque tecta casis'. Sane 
Ovidius dicit ,tectam stramine casam', ,tectam stipulis et canna 
domum'. At ,Roma tecta stramineis casis' nec Ovidianum est 
nec latinum. E contrario verbo texendi quod Riesius restituen- 
dum esse recte putavit in adnotatione critica, optime depingitur 
admodum simplex atque vilis aedificandi modus. 

Fast. IV, 815-816. 

,Ees placet. alter adit nemorosi saxa Palati: 
alter Aventiaam mane cacumen init.' 

R. V. ,init' g, partim ,init' partim ,adit*. Poeta 
dicit: ,alter (intellege Romulus) init nemorosi saxa Palati', quod 
idem vaiet atque ,nemus init in rupibus Palati situm'. Repetitio 
,init* ,init' a poeta dicendi genere non aliena est. Poteris 
vel ex his, quae mihi ex mnxima repetitionum copia forte 
occurrerunt, locis videre, repetitionem loci de quo agimus non 
intolerabilem esse. Met. XIV, 800 sq. : ,et strata est tellus 
Romana Sabinis corporibus strata estque suis'. Trist. I, 3.99 
sq. : ,et voluisse mori, moriendo ponere sensus , respectuque 
tamen non voluisse mei'. Duo intra paucorum versuum ambitum 
repetitionum exempla habes Met. XII, 148 sq. 162 sq. 

Fasl. V, II - 12. 

,Po8t chaos, ut primum data sunt tria corpora mundo, 
inque novas species omne recessit opus.' 

Legitur vulgo ,opus', in multis libris ,onus', quod verum 
videtur. Chaos significatur, quod in novas species recessit. Hoc 
nihil habet operis, merum onus est. Cf. Met. I, 7: sqq. : ,quem 
dixere chaos, rudis indigestaque moles, nec quicquam nisi pon- 
dus iners' et quae sequuntur. Cf. Met. XV, 240 sqq. : ;quattuor 
aetemus genitalia corpora mundus continet, ex illis duo sunt 
onerosa suoque pondere in inferius, tellus atque unda feruntur.' 
Vox ,onu8' saepius in ,opus' corrupta est, quod in multis atque 
bonis libris factum vides Ex Pont. I, 4. 46. 

Trisl. I, 9. 5 - 6. 

,Donec eris felix, multos numerabis amicos, 
tempora si fuerint nubila, solus eris.* 

L. ^sospes', g. ,felix*. Riesius ,sospes fin recte?' Cf. Trist. 
IV, 9, 13 : ,et patriam, modo sit sospes, speramus ab illo', Ex 
Pont. II, 8. 12 sq. : ,quin tandem redii, nec me temet ultima 
tellus, utque prius media sospes in Urbe moror ; Met. X, 401: 
,certe fortuna domusque sospes et in cursu est^ ^Sospes' bene 
opponitur verbis ,tempora nubila* ,Felix* autem facilius ex 
interpretamento in verba poetae recipi potuit, quam ,sospes', 
quod restiduendum est. 

Trisl, II, 63. 

,Inspice maius opus, quod, adhuc sine fine reliqui.' 

L. ,tenetur', g. partim ,tenetur', partim ,reliqui^ Ovidius 
adlocutus Augustum, de Metamorphoseon carmine dicit: ,in- 
spice maius opus, quod adhuc sine fine tenetur, in non crcden- 
dos corpora versa modos: invenies vestri praeconia nominis 
illic'. Si poeta dixisset: ,quod adhuc sine fine reliqui'^ non 
tam perspicue indicasset , se abstractum exilio detentum esse, 
quominus laeta studia^ qualia in illud carmcn contulit, etiam- 
tum animo volveret, opusque illud celebre illis iam temporibus 
perficeret laudesque Augusti canere i^ergeret, quae in fiue prae- 
sertim Metamorphoseon inveniuntur. (Cf. Trist. I, 7. 14). Atque 
locutionem quidem ,quod adhuc sine fine tenetur' non abhorrere 
a poetae dicendi genere, efficitur ex Met. IX, 300 sq. : ,susti- 
nuit partus tacita quoque carmina voce dixit et inceptos te- 
nuerunt carmina partus.' ,Reliqui' interpolationis satis simile 
videtur. 

Trlst. IV, I. 41 - 42. 

,Utque suum Bacche non sentit saucta vulnus, 
dum stupet Idaeis exululata iugis/ 

L. c. ,modis', Pal. g. ,iugis'. Quamquam, quod ille Pala. 
tinus et nonnulli alii libri exhibent, sententiam suppeditat non 
ineptam, quia Bacchae per montes silvasque discurrentes orgia 

celebrabant, tamen non video, cur improbemus scripturam L. 
,modis', quae aptissima est. Cf. Art. I, 508 : , — Cybeleia mater 
concinitur Phrygiis exululata modis^ Accedit, quod aptius dicitur : 
,Bacche non sentit vulnus, dum stupet Idaeis exululata modis, 
quam , — iugis^, quoniam Idaei modi ipsi causa sunt, cur non 
sentiat vulnus. 

Trist. IV, I. 85 - 86. 

,Hic ego soUicitae iaceo noYus incola sedis: 
Hea nimiom &ti tempora lenta mei!' 

,Longa^ L. g ; ,lenta' pauci, ,Heu minium fati tempora longa 
mei 1' poeta exclamat. Ei , qui receperunt ,lenta' ex g. , fato 
mortem intellexerunt , quam nimis tarde venire poetam queri 
censent. Sed fortasse contendere licet, poetam non de morte, 
sed de miseria sua, de sui exilii longo tempore cogitasse. Ovi- 
dius descripta hominum apud quos degebat, ferocitate, non de 
mortis cupiditate loquitur : immo versibus, qui sequuntur 87 sq. 
spem sustinet revertendi in patriam, quam nunquam prorsus 
abiecit. Poetam vero alibi quoque voce ,fatum' ad significandam 
miseram suam sortem usum esse, vides. Ex Pont. II, 4. 30 : ,non 
ita pars fati caudida nuUa mei.' Trist. IV, 4. 40 ,ah, sine me 
fati non meminisse mei l^ Sed hi duo versus fortasse ad id tem- 
pus referendi sunt, quo multabatur exilio. Verum videas Ex 
Pont. I, 2,25 sq. : ,hic me pugnantem cum frigore cumque sa- 
gittis cumque meo fato quarta fatigat hiems.^ Loco igitur, de 
quo agimus, alienum videri nequit, poetam de longis temporibus 
fati sui loqui, sicut non alienum est quod dicit Met. IV, 695 
sq. : , — lacrimarum longa manere tempora vos poterunt : ad 
opem brevis hora ferendam est/ 

Trist. V, 2. 18—20. 

jVolnera qoi fedt, &cta levare velit, 
contentasque mei iam tandem parte doloris, 
ezigaom pleno de mare demat aquae.' 

L. ,labens', g. partim ,laboris', partim ,doloris'. ^Laboris' 
genuinum vid^tur, corruptum scilicet in L. in ^labens^ Quaeritur, 
num poeta exilii aerumnas lobores nominare possit, quod negari 

3 

non potest, cum in describenda re simili dicat Met. IV, 531: 
,at Venus immeritae neptis miserata labores' et v. 570: ,dum 
prima retractant fata domus releguntque suos sermone labores'. 
Altero loco, quem laudavimus, poeta narrat, lonem iactari in 
lonio mari, altero, Cadmum longis erroribus actum esse, Inde 
apparere videtur, Trist. V, 2. 19 vocem ,laboris' suo locp esse. 
Ea autem de causa fortasse mutata est in ,doloris^, quia versu, 
qui antecedit, de vulneribus sermo est. 

Trist. Y, 5. 53. 

jVictor Echionias si vir penetrasset in arces.' 

L. et aliquod g. ,ad arces', ceteri ,in arces'. Ovidius 
,penetrare in' eadem significatione adhibet, qua ,penetrare ad'. 
,Penetrare in arces', quod vulgo editur, ab eis videtur scriptum 
esse, qui sententiam ,in interiores arcis partes' verbo penetrandi 
cum praepositione ,ad' coniuncto significari posse non existima- 
verunt. Sed videant Met. XIV, 793 : ,penetrare ad ima fontis', 
VII, 601: penetrare ad viscera'. Rescribendum igitur est 
,ad arces'. — 

Trist. V, 10. 12 - 13. 

,Santqae magis vitae tempora dara meae? 
quem tenet Euxini mendax cognomine litas.' 

L. ,pontus', g.: ,pontus' sive ,PontusS alii ,portus', alii 
,litus'. ,Pontus' videtur scribendum esse. Cf. Trist. III, 13.27: 
,dum me terrarum pars paene novissima, Pontus, Euxini falso 
nomine dictus, habet'. 



Ex Ponl. I, 4. 41 - 42. 

,Illam fiirtivae iavere Gupidinis artes, 
qaas a me vellem non didicisset Amor.< 

A. B. (Kornii signis) ,amor', B. manus secunda ,amans', 
quod etiam C. D. E. F. G. L. N. P. e. habent. ,Amor' stare 
nequit. Minime profecto poeticum sed absurdum esset, si dixis- 
set Ovidius, se velle, ne didicisset Amor a se Cupidinis artes. 

Ceterum satis notum est, amantibus ub Ovidio in Arte sua 
praecepta data esse, qua de re, ut dicebat, exilio erat damnatus. 
,Amans' igitur scribendum videtur. De participio substantivo 
,amans' videas Art, I, 729: ,palleat omnis amans: hic est 
color apus amanti^ Gf. Met. XI, 787: ,indignatur amans, in- 
vitum vivere cogi'. Cf. Am. I, 9. 1 : ,militat omnis amans et 
habet sua castra Cupido, Attice, crede mibi: militat omnis' 
amansS Cf. Am* I, 8. 78 : ,audiat exclusi verba receptus amans.' 
Participium ,amans' igitur ab Ovidio aeque atque apud nos 
^Liebender' prorsus tamquam substantivum adhibetur. 

